
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 342 

22 Μαΐου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στρεμ. 2,430 στη θέση 
«Ισώματα» περιοχής Κοινότητας Αγίου Ν. Εύβοιας 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του 
δήμου Λευκάδας (ν. Λευκάδας) για τον καθορισμό 
χώρου ανέγερσης κτιρίων πολιτιστικών εγκατα¬ 
στάσεων και καθορισμός ό ρων και περιορισμών δό¬ 


μησης αυτού. 2 

Τροποποίηση εγκεκριμένου ρυμοτομικού σχεδίου πό¬ 
λης Ναυπλίου Ν. Αργολίδος με αποχαρακτηρισμό 
του Ο.Τ. 223α,. ενοποίησή του με το 223 και αντικα¬ 
τάστασή τους με Κ.Χ. (Ο.Τ. 312α). 3 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 1089 (1) 

Κήρυξη αναδασωτέας έκτασης στρεμ. 2,430 στη θέση 
«Ισώματα» περιοχής Κοινότητας Αγίου Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με το Ν. 2240/94 και το Ν. 2307/95, 
σύμφωνα με τις οποίες καθιδρύθηκαν ως Β’ βαθμός 


Τοπικής Αυτοδιοίκησης οι Νομαρχιακές Αυτοδιοικήσεις 
(Ν.Α.). 

2. Τις διατάξεις του Ν. 2503/97 «Διοίκηση - Οργάνωση - 

Στελέχωση» της περιφέρειας.» καθώς και την 

6747/29.9,97 απόφαση του Γενικού Γραμματέα της περι¬ 
φέρειας περί αρμοδιοτήτων. 

3. Τις διατάξεις του άρθρου 117 παρ. 3 του 
Συντάγματος της Χώρας. 

4. Τις διατάξεις του Ν. 998/79 «περί προστασίας Δασών 
κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις δ/γές του Υπουργείου Γεωργίας: α) 
160417/1180/8.7.80, β) 182447/3049/24.9.1980. 

6. Την Η2/862/15.4.98 αναφορά του Δασαρχείου 
Ιστιαίας, περί κηρύξεως αναδασωτέας έκτασης 2,430 
στρεμ. στη θέση «Ισώματα» του διακατεχόμενου δάσους 
Αγίου, που εκχερσώθηκε, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της δασ. έκτασης και την προστασία και ανά¬ 
πτυξη της δασικής βλάστησης με φυσική αναγέννηση 
(βάσει προγράμματος του Δασαρχείου της περιοχής 
της), την έκταση των 2,430 στρεμ. που βρίσκεται στη θέ¬ 
ση «Ισώματα» του διακατεχόμενου δάσους Αγίου Ν. 
Εύβοιας και προσδιορίζεται από τα στοιχεία Α-Β-Γ-Δ-Ε-Ζ- 
Η-Θ-Ι-Κ-Λ-Μ-Ν-Α και με όρια: 

Ανατολικά: Δασική έκταση, 

Δυτικά: Αγροτική έκταση, 

Βόρεια: Δασικήέκταση, 

Νότια: Αγροτική έκταση, 

όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 29 Απριλίου 1998 

Με εντολή Γεν. Γραμ. Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Α ριθ. 7616/ 1606 ( 2 ) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή του δήμου 
Λευκάδας (ν. Λευκάδας) για τον καθορισμό χώρου α¬ 
νέγερσης κτιρίων πολιτιστικών εγκαταατάσεων και κα¬ 
θορισμός όρων και περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 
«Επέκταση τωνπολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α' 33), όπως αντικαταστάθη- 
κε με την παρ. 13 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατάξε¬ 
ων, ρύθμιση σύναψών θεμάτων και θεμάτων του Ταμείου 
Νομικών» {Α’ 4) και τροποποιήθηκε με την παρ. 1 του άρ¬ 
θρου 29 του Ν. 2224/1994 «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
των εργαζομένων και οργάνωσης Υπουργείου Εργασίας 
και των εποπτευομένων από αυτό νομικών προσώπων και 
άλλες διατάξεις» (Α’ 112). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α’38). 

3. Τις διατάξεις των άρθρων 7, 8 ,9 και 16 του Ν. 
1577/1985 «Γενικός Οικοδομικός Κανονισμός» (Α’210), ό¬ 
πως τροποποιήθηκαν με το άρθρο 13(παρ. 1,2 και 3) του 
Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (Α' 141) και με το άρθρο 1 (παρ. 3, 4) του Ν. 
1772/1988 «τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις (Α’ 91). 

4. Το οικ. 30894/9778/6790/29.10.1997 έγγραφο της 
Διεύθυνσης Πολεοδομικού Σχεδιασμού. 


5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του ικείου Ο.Τ.Α., αποφα¬ 
σίζουμε: 

1) Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
λευκάδας (ν. Λευκάδας), για τον καθορισμό χώρου ανέ¬ 
γερσης κτιρίων πολιτιστικών εγκαταστάσεων, όπως φαί¬ 
νεται να περικλείεται με πράσινη γραμμή και με στοιχεία 
Α, Β, Γ, Δ, Ε, Ζ, Η, Θ, I, Κ, Λ, Μ, Ν, =, Ο, Π, Ρ, Σ,Τ, Υ, Φ, X, Ψ, 
Ω, Α1, Α2, Α3, Α4, Α5, Α6, Α7, Α8, Α9, Α10, Α στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 7616/1998 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2) Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

- Μέγιστο ποσοστό κάλυψης: δέκα πέντε τοις εκατό 
(15%) της επιφάνειας του. 

- Συντελεστής δόμησης: τρία δέκατα (0,3). 

- Μέγιστο επιτρεπόμενο ύψος των ανεγερθησομένων 
κτιρίων: δέκα τέσσερα (14.00) μέτρα, συμπεριλαμβανο¬ 
μένου και του ύψους της στέγης. 

— Τα ανεγερθησόμενα κτίρια π ρέπει να απέχουν από τη 
γραμμιή αιγιαλού και παραλίας, η οποία πρέπει να καθορι- 
σθείπριντην έκδοση οικοδομικής άδειας, έξι (6,00) μέτρα 
τουλάχιστον. 

- Πριν την έκδοση οικοδομικής άδειας πρέπει να πα- 
ραχωρηθεί ο χώρος στο δήμο Λευκάδας, που είναι αρμό¬ 
διος για την υλοποίηση του έργου φορέας. 

3) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Μαρτίου 1998 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αοιθ. 12982/787 (3) 

Τροποποίηση εγκεκριμένου ρυμοτομικού σχεδίου πόλης 

Ναυπλίου Ν. Αργολίδος, με αποχαρακτηρισμό του 

Ο.Τ. 223α, ενοποίησή του με το 223 και αντικατάστασή 

τους με Κ.Χ. (Ο.Τ. 312α). 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων 
πόλεων κ.λπ.», όπως τροποποιήθηκε. 

2. Τις διατάξεις του Ν, 1558/85 «Κυβέρνηση και 
Κυβερνητικά όργανα». 

3. Τις διατάξεις του Ν. 1577/85 περί ΓΟΚ. 

4. Τη διάταξη 62612/2657/18.9.85 (ΦΕΚ 702/Β) Κ.Υ.Α. 
Υπ. Εσωτερικών, Δημ. Τάξεως καιΥ.ΠΕ.ΧΩ.Δ.Ε., με την ο¬ 
ποία μεταβιβάζεται στο Νομάρχη η αρμοδιότητα τροπο¬ 
ποιήσεων του εγκεκριμένου σχεδίου και καθορισμού ό¬ 
ρων και περιορισμών δόμησης. 

5. Το Π.Δ. 183/9.5.86 (ΦΕΚ 70/86) «Περί αρμοδιοτήτων 
Νομαρχών». 

6. Τον εσωτερικό οργανισμό οργάνωσης και λειτουρ¬ 
γίας της Ν.Α.Α. (ΦΕΚ 368/Α/4.5.95). 

7. Το Ν. 2218/94 «Ίδρυση Νομαρχιακής Αυτοδιοίκησης, 
τροποποίηση διατάξεων για την πρωτοβάθμια αυτοδιοί¬ 
κηση και την περιφέρεια» (ΦΕΚ 90/Α/13.6.94). 

8. Το Ν. 2240/94 «Συμπλήρωση διατάξεων για τη Ν.Α. 
κ.α.». 

9. Την τηρηθείσα διαδικασία τροποποίησης σύμφωνα 
με το Ν.Δ. 17.7.23 και την εγκύκλιο 1/61 του Υ.Δ.Ε. «Περί 
υποβλητέων στοιχείων προτάσεων έγκρισης ή τροποποί¬ 
ησης πολεοδομικών σχεδίων» 

10. Το Π .Δ. της 5.6.89 (ΦΕΚ 350Δ’) «Έγκριση αναθεώ¬ 
ρησης ρυμοτομικού σχεδίου πόλης Ναυπλίου». 

11. Τηναρ. 34635/2184/18.10.96 εισήγησή μας. 

12. Το αρ. 6850/21.3.97 έγγραφο Υπ. Προεδρίας της 
Κυβέρνησης. 

13. Το αρ. 10/2/4/4.6.97 απόσπασμα πρακτικού Ν.ΣΧΟΠ. 

14. Τηναρ. 178/97 απόφαση Δ. Σ. Ναυπλίου και το συνο¬ 
δευτικό Τοπ. διάγραμμα. 

15. Το γεγονός ότι ο χώρος πρασίνου μπροστά από το 
μνημείο «Λέων των Βαυαρών», που προτείνεται για αντι¬ 
κατάσταση του καταργούμενου χώρου εμβαδού 1.100 μ2 
στο Ο.Τ. 223α, βρίσκεται εντός ορίων Γ.Π.Σ. Ναυπλίου 
(ΦΕΚ 569/Δ/31.10.85) και άρα το συνολικό ποσοστό των 
χώρων της πολεοδομικής γειτονιάς ουσιαστικά εξακο¬ 
λουθεί να παραμένει το ίδιο, σύμφωνα με την 2587/92 α¬ 
πόφαση Σ.Τ.Ε. 

16. την αρ. 49289/3129, 45906/2873, 31763/1889/- 
11.11.97 εισήγησή μας. 

17. Το αρ. 30/4/4/13.11.97 απόσπασμα πρακτικό ύ ΣΧΟ Π 
Ν. Αργολίδας, που γνωμοδοτεί υπέρ της αιτούμενης τρο¬ 
ποποίησης, αποφασίζουμε: 


Άρθρο 1 

Εγκρίνεται η τροποποίηση αποχαρακτηρισμού του Ο.Τ. 
223α απόΚ,Χ. - Π .Χ. και χαρακτηρισμό του σε οικοδομήσι¬ 
μο, κατάργηση του υπάρχοντος πεζοδρόμου και ενοποί¬ 
ηση του Ο ,Τ. 223α με το 223 και αντικατάστασή τους με το 
κοινόχρηστο χώρο μπροστά από το μνημείο «Λέων των 
Βαυαρών» (Ο.Τ. 312α), όπως φαίνεται στο συνοδευτικό 
τοπογρφικό διάγραμμα κλίμακας 1:500, που αποτελεί α¬ 
ναπόσπαστο τμήμα της παρούσας απόφασης διατους ε¬ 
ξής πολεοδομικούς λόγους: 

1) Υφίσταται αντικειμενική αδυναμία υλοποίησης του 
Κ.Χ.-Χ.Π. στο Ο.Τ. 223α. Τούτο διότι, τόσον ο Δήμος όσον 
και οι παρόδιοι ιδιοκτήτες ευρίσκονται σε αδυναμία κατα¬ 
βολής των αποζημιώσεων δια την δημιουργία του Κ.Χ.- 
Χ.Π. Ο Δήμος στερείται των οικονομικών πόρων δια τον 
συγκεκριμένο σκοπό. Οι παρόδιοι, των οποίων οι ιδιοκτη¬ 
σίες δεν υπερβαίνουν σεεμβαδόντα 100-150τετρ. μέτρα, 
και έχουν ήδη οικοδομήσει ως επί το πλείστον πρόσφατα, 
με δάνεια ΟΕΚ ή ΕΚΤΕ, ευρίσκονται σε προφανή αδυνα¬ 
μία καταβολής των αναγκαίων αποζημιώσεων. 

Επομένως ο προβλεπόμενος υπό του Σ.Π. Ναυπλίου 
Κ.Χ.-Χ.Π. είναι αναμφισβήτητο ότι θα παραμείνει ως έχει 
σήμερα. Δηλαδή θα παραμείνει σκουπιδότοπος, υποβαθ¬ 
μίζοντας τηνπολεοδομική γειτονιά και μάλιστα τη θέση ό¬ 
που ανέκαθεν γινόταν και γίνεται η Λαϊκή Αγορά. 

2) Εξάλλου οι ανάγκες της πολεοδομικής γειτονιάς δια 
χώρο πρασίνου καλύπτονται πλήρως από την πρόταση 
του Δήμου Ναυπλιέων δια αντικατάσταση του καταργού- 
μενου Κ.Χ.-Χ.Π. με Κ.Χ.-Χ.Π. μπροστά από το μνημείο 
«Λέων των Βαυαρών». Μάλιστα ο προτεινόμενος χώρος 
εμβαδού 1464,74τετρ. μέτρων, υπερβαίνει σε έκταση τον 
καταργούμενο χώρο εμβαδού 1103,39 τετρ. μέτρων. 
Ώστε το συνολικό ποσοστό των χώρων πρασίνου της πο¬ 
λεοδομικής γειτονιάς, όχι μόνο δεν μειώνεται, αλλά αντι- 
θέτως αυξάνεται, με αποτέλεσμα τη βελτίωση πολεοδο¬ 
μικά της περιοχής. 

Άρθρο 2 

Από τις διατάξεις της παρούσης απόφασης δεν προκα- 
λείται δαπάνη σε βάρος του Κρατικού Προϋπολογισμού 
ούτε του Προϋπολογισμού του Δήμου Ναυπλιέων. 

Άρθρο 3 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Ναύπλιο, 5 Μαίου 1998 

Ο Νομάρχης 
ΔΗΜ. ΣΑΡΑΒΑΚΟΣ 

